На основу члана 116. став 1., 2., 5., 9. и 13. , члана 117. став 1. Закона о основама система, образовања и васпитања („Службени гласник РС“, број 88/17 и 27/18-др. закон), члана 32. Закона о локалној самоуправи („Службени гласник РС“ број 129/07, 83/14 – др.закон и 101/16 – др. закон), члана 41. и 138. Статута Општине Владичин Хан („Службени гласник Пчињског округа“ број 21/08 и 8/09 и „Службени гласник Града Врања“, број 11/13, 5/17 и 14/17) и члана 128. Пословника Скупштине општине Владичин Хан („Службени гласник Града Врања“, број 12/14-пречишћен текст и 22/15, 43/16, 17/17 и 11/18), Скупштина општине Владичин Хан, на седници одржаној дана 09.06.2018. године, донела је

**Р Е Ш Е Њ Е**

**О ИМЕНОВАЊУ ЧЛАНОВА**

**ШКОЛСКОГ ОДБОРА ОСНОВНЕ ШКОЛЕ**

**„ ВОЈВОДА РАДОМИР ПУТНИК“ У ЏЕПУ**

**I**

**У школски одбор Основне школе «ВојводаРадомир Путник » Џеп именују се:**

- **Из реда запослених**:

1. Митић Љубиша из Владичиног Хана, ул. Г. Михајловића број 14 , наставник разредне наставе

2.Момчиловић Зоран из с.Прекодолце , професор разредне наставе

3. Стојановић Зоран из Лесковца, ул. Николе Скобљића бр. 151, професор музичке културе

**- Испред Савета родитеља**:

1.Нешић Сунчица из с. Копитарце, трговац

2. Младеновић Борјана из с. Гариње, правни техничар

3. Стојковић Љубиша из с. Мртвице, основно образовање

**-Испред јединице локалне самоуправе:**

1. Срђан Младеновић из с. Полом дипл. саобраћајни инжењер

2. Миша Станковић из с. Житорађе, ссс

3. Немања Стаменковићиз Владичиног Хана ул. Н. Тесле бр. 12 дипломирани географ

**II**

Мандат новоименованим члановима Школског одбора из тачке 1. овог Решења траје четири ( 4 ) године.

Мандат новоименованим члановима Школског одбора, почиње да тече од дана истека мандата члановима Школског одбора, који су именовани решењем број 06-87/6/2014-01 од 01.06.2014. године („Сл. Гласник Града Врања“ број 12/14), решењем број 06-152/13/2015-01 од 18.11.2015. године („Сл. Гласник Града Врања“ број 22/15) и решењем број 06-217/20/17-IV/04 од 17.12.2017.године („Сл. Гласник Града Врања“ број 32/17).

**III**

Ступањем на снагу овог Решења, престаје да важи Решење о именовању чланова школског одбора Основне школе „Војводе Радомира Путника“ Џеп број 06-87/6/2014-01 од 01.06.2014. године („Сл. Гласник Града Врања“ број 12/14), Решење о измени решења број 06-152/13/2015-01 од 18.11.2015. године („Сл. Гласник Града Врања“ број 22/15) и Решења о измени решења број 06-217/20/17-IV/04 од 17.12.2017.године („Сл. Гласник Града Врања“ број 32/17).

**IV**

Решење ступа на снагу даном доношења, а објавиће се у „Службеном гласнику Града Врања“.

**О Б Р А З Л О Ж Е Њ Е**

Правни основ за доношење наведеног решења садржан је у одредбама члана 116. став 1., 2., 5., 9. и 13. и члана 117. став.1. Закона о основама система, образовања и васпитања („Службени гласник РС“, број 88/17, 27/18-др. закон), члана 32. Закона о локалној самоуправи („Службени гласник РС“ број 129/07, 83/14 – др.закон и 101/16 – др. закон), члана 41. и 138. Статута Општине Владичин Хан („Службени гласник Пчињског округа“ број 21/08 и 8/09 и „Службени гласник Града Врања“, број 11/13, 5/17 и 14/17) и члана 128. Пословника Скупштине општине Владичин Хан („Службени гласник Града Врања“, број 12/14-пречишћен текст и 22/15, 43/16, 17/17 и 11/18).

Чланом 116. став 1. 2. и 5. Закона о основама система образовања и васпитања прописано је да орган управљања има девет чланова укључујући и председника, да орган управљања чине по 3 представника из реда запослених у установи, родитеља, односно других законских заступника и три представника на предлог јединице локалне самоуправе, као и да чланове органа управљања именује и разрешава скупштина јединице локалне самоуправе, а да председника бирају чланови већином гласова од укупног броја чланова органа управљања. Чланом 116. став 9. наведеног Закона прописано је које лице не може бити предложенo ни именовано за члана органа управљања.

Чланом 116. став 13. наведеног Закона прописано је да скупштина јединице локалне самоуправе доноси решење о именовању органа управљања.

Чланом 117. став.1. наведеног закона прописано је да мандат органа управљања траје четири године.

На основу предлога овлашћеног предлагача за чланове школског одбора из реда запослених, испред савета родитеља и јединице локалне самоуправе, у складу са напред наведеним одредбама Закона о основама система образовања и васпитања и надлежностима Скупштине општине које су утврђене чланом 32. Закона о локалној самоуправи и чланом 41. Статута Општине Владичин Хан, донето је решење као у диспозитву.

**УПУТСТВО О ПРАВНОМ СРЕДСТВУ:** Против овог Решења може се покренути спор пред Управним судом у Београду – Одељење у Нишу у року од 30 дана од дана достављања решења.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-86/6/18-I**

**П Р Е Д С Е Д Н И Ц А,**

**Данијела Поповић**